CELEX: 62017CA0326
Language: bg
Date: 2019-01-24 00:00:00
Title: Дело C-326/17: Решение на Съда (четвърти състав) от 24 януари 2019 г. (преюдициално запитване от Raad van State — Нидерландия) — Directie van de Dienst Wegverkeer (RDW)/X, Y и X, Y/Directie van de Dienst Wegverkeer (RDW) и Directie van de Dienst Wegverkeer (RDW)/Z (Преюдициално запитване — Директива 1999/37/ЕО — Документи за регистрация на превозни средства — Пропуски в свидетелствата за регистрация — Взаимно признаване — Директива 2007/46/EО — Превозни средства, конструирани преди хармонизирането на техническите изисквания на равнището на Европейския съюз — Изменения, които се отразяват на техническите характеристики на превозното средство)

11.3.2019   
            
            
               BG
            
            
               Официален вестник на Европейския съюз
            
            
               C 93/9
            
         
      Решение на Съда (четвърти състав) от 24 януари 2019 г. (преюдициално запитване от Raad van State — Нидерландия) — Directie van de Dienst Wegverkeer (RDW)/X, Y и X, Y/Directie van de Dienst Wegverkeer (RDW) и Directie van de Dienst Wegverkeer (RDW)/Z
      (Дело C-326/17) (1)
      
      ((Преюдициално запитване - Директива 1999/37/ЕО - Документи за регистрация на превозни средства - Пропуски в свидетелствата за регистрация - Взаимно признаване - Директива 2007/46/EО - Превозни средства, конструирани преди хармонизирането на техническите изисквания на равнището на Европейския съюз - Изменения, които се отразяват на техническите характеристики на превозното средство))
      (2019/C 93/11)
      Език на производството: нидерландски
      
         Запитваща юрисдикция
      
      Raad van State
      
         Страни в главното производство
      
      
         Жалбоподатели: Directie van de Dienst Wegverkeer (RDW), X, Y
      
         Ответници: X, Y, Directie van de Dienst Wegverkeer (RDW), Z
      
         Диспозитив
      
      
                  1)
               
               
                  Член 2, буква а) от Директива 1999/37/ЕО на Съвета от 29 април 1999 година относно документите за регистрация на превозни средства, във връзка с член 3, точки 11 и 13 от Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства, следва да се тълкува в смисъл, че Директива 1999/37 се прилага за документите, издадени от държавите членки при регистрацията на превозни средства, конструирани преди 29 април 2009 г. — датата, на която изтича срокът за транспониране на Директива 2007/46.
               
            
                  2)
               
               
                  Член 4 от Директива 1999/37 във връзка с член 3, параграф 2 от тази директива следва да се тълкува в смисъл, че органите на държавата членка, в която е поискана нова регистрация на употребявано превозно средство, имат право да откажат да признаят свидетелството за регистрация, издадено от държавата членка, в която превозното средство е било регистрирано преди това, ако в свидетелството липсват определени задължителни данни, ако вписаните в него данни не съответстват на посоченото превозно средство и ако не позволява идентифицирането му.
               
            
                  3)
               
               
                  Член 24, параграф 6 от Директива 2007/46 следва да се тълкува в смисъл, че предвиденият в него режим не се прилага по отношение на употребявано превозно средство, което вече е било регистрирано в държава членка, когато на основание член 4 от Директива 1999/37 то е представено за целите на неговата пререгистрация пред компетентния по тези въпроси орган на друга държава. Ако обаче са налице данни, че превозното средство може да представлява риск за безопасността на движението по пътищата, този орган може на основание член 5, буква a) от Директива 2009/40/ЕО на Европейския парламент и на Съвета от 6 май 2009 година относно прегледите за проверка на техническата изправност на моторните превозни средства и техните ремаркета да изиска превозното средство да премине преглед, преди да бъде регистрирано.
               
            
         (1)  ОВ C 293, 4.9.2017 г.